Απολακκιά Ρόδου

Η Απολακκιά είναι χωριό της Ρόδου. Διοικητικά είναι έδρα ομώνυμης  τοπικής κοινότητας, της δημοτικής ενότητας (τέως δήμου) Νότιας Ρόδου, του δήμου Ρόδου, της περιφερειακής ενότητας Ρόδου, στην περιφέρεια Νοτίου Αιγαίου, σύμφωνα με το πρόγραμμα Καλλικράτης.https://www.statistics.gr/2011-census-pop-houshttps://www.eetaa.gr/metaboles/oikmet_details.php?id=22943 Πριν το σχέδιο Καποδίστριας και το πρόγραμμα Καλλικράτης, ανήκε στην επαρχία Ρόδου του νομού Δωδεκανήσου, στο γεωγραφικό διαμέρισμα Νήσων Αιγαίου Πελάγους.ΠΛ 3:440ΠΛΜ 10:195
Γεωγραφία
Η Απολακκιά είναι χωριό στη νότια Ρόδο. Βρίσκεται στις όχθες του μικρού ποταμού Απολακκιάτη (Σιαννίτη), πάνω από τον ομώνυμο όρμο και κοντά στο φερώνυμο φράγμα, ανάμεσα στις κορυφές «Σκιάδι» και «Στρογγυλή», σε περιοχή όπου υπάρχουν εμφανίσεις γύψου και λιγνίτη, σε μέσο σταθμικό υψόμετρο 50 μέτρων. Απέχει 77 χιλιόμετρα περίπου νοτιοδυτικά της πόλης της Ρόδου. Η τοπική κοινότητα είναι χαρακτηρισμένη ως αγροτικός πεδινός οικισμός, με έκταση 29,320 χμ² (2011).Εκδόσεις «Ελλάδα»«Διακοπές», σ. 330, 340Χάρτες «ROAD»Google Earth
Πληθυσμός
+Μόνιμος 
https://www.eetaa.gr/metaboles/apografes/apografi_2011_monimos.pdfhttps://www.eetaa.gr/metaboles/apografes/apografi_2001_monimos.pdfhttps://www.eetaa.gr/metaboles/apografes/apografi_1991_monimos.pdfΈτοςΠληθυσμός199139320012772011496
+Πραγματικός (de facto)  ΈτοςΠληθυσμός196155519715381981574199164720014152011556
Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1948 και ορίστηκε έδρα της ομώνυμης κοινότητας της Ρόδου. Με το ΦΕΚ 244Α - 04/12/1997 αποσπάστηκε από την κοινότητα Απολακκιάς και προσαρτήθηκε στον δήμο Νότιας Ρόδου. Με το ΦΕΚ 87Α - 07/06/2010 αποσπάστηκε από τον δήμο Νότιας Ρόδου και προσαρτήθηκε στον δήμο Ρόδου.
Αξιοθέατα
Το κτήριο που στεγάζει το πολιτιστικό κέντρο, τυπικό δείγμα ιταλικής αρχιτεκτονικής. Παλαιότερα, στέγαζε το δημοτικό σχολείο και βρίσκεται στην κεντρική πλατεία του χωριού («Βρύση»)
Η εκκλησία της Αγίας Μαρίνας, η οποία αποτελεί τον καθεδρικό ναό του οικισμού.
Τα ερείπια αρχαίου κάστρου κοντά στην Αγία Μαρίνα, κτίσμα πιθανώς του 14ου αιώνα. Από τα λίγα ίχνη μπορούμε να συμπεράνουμε ότι είχε ορθογώνια επιμήκη κάτοψη, με έναν τουλάχιστον γωνιακό πύργο και με κάτι που φαίνεται σαν εξωτερικός περίβολος στη νοτιοδυτική και βορειοδυτική πλευρά. Στις εξωτερικές πλευρές διακρίνονται κατάλοιπα από δύο μικρούς τετράγωνους πυργίσκους διαστάσεων 3x3 μέτρα.
Το φράγμα Απολακκιάς (1989), βόρεια του χωριού, που παρέχει σημαντικές ποσότητες νερού σε ολόκληρη περιοχή της νότιας Ρόδου. Είναι, επίσης, τόπος συγκέντρωσης αποδημητικών πτηνών και χώρος αναψυχής με ανάπτυξη αθλητικών δραστηριοτήτων (ιππασία, τοξοβολία, κ.α.)
Η παλαιοχριστιανική βασιλική της Αγίας Αναστασίας, στη θέση "Ζωναράς". Νοτιοδυτικά της Απολακκιάς και σε απόσταση περίπου 2,5 χλμ. από αυτήν, αριστερά της αμαξιτής οδού Απολακκιάς-Κατταβιάς και σε απόσταση περίπου 200 μέτρων από αυτήν, ανεσκάφη στα τέλη του 20ου αι. μία μεγάλων διαστάσεων τρίκλιτη, ξυλόστεγη βασιλική του απλού ελληνιστικού τύπου, πιθανώς του 5ου αιώνα. Τα δάπεδα αυτής  εκαλύπτοντο με πολύχρωμα ψηφιδωτά, λείψανα των οποίων διατηρούνται. Επίσης υπήρχε πλούσιος διάκοσμος από μαρμάρινα αρχιτεκτονικά μέλη.
Ναός Αγίων Θεοδώρων στην περιοχή Κατακαλών. Νοτιοδυτικά του οικισμού και σε απόσταση περίπου 5 χιλιόμετρα από αυτόν κείται ο μεσαιωνικός ναός των Αγίων Θεοδώρων με τοιχογραφίες, πιθανώς του 15ου αιώνα.
Ναός του Αγίου Γεωργίου Βάρδα (13ος αιώνας), στο δρόμο προς το φράγμα. Βορειοανατολικά του οικισμού και σε απόσταση 2 χιλιόμετρα περίπου από αυτόν, αριστερά της αμαξιτής οδού Απολακκιάς-Φράγμα Απολακκιάς, κείται ο ναός του Αγίου Γεωργίου Βάρδα. Οι εσωτερικές επιφάνειες αυτού καλύπτον με καλής ποιότητας παλαιές τοιχογραφίες.
Η παραλία «Λίμνη», δυτικά του χωριού.
https://www.kastra.eu/castlegr.php?kastro=apolakia

Παραπομπές

Πηγές
Εγκυκλοπαίδεια Πάπυρος Λαρούς Μπριτάννικα, 1996, 2006 (ΠΛΜ)
Εγκυκλοπαίδεια Πάπυρος Λαρούς, εκδ. 1963 (ΠΛ)
Οργανισμός εκδόσεων «Ελλάδα», χάρτες (Βαρελάς)
Περιοδικό «Διακοπές», εκδ. Δ.Ο.Λ.,  2010
Χάρτες «ROAD» (Ρόδος, 1:100.000)
eetaa.gr
Google Earth

Εξωτερικοί σύνδεσμοι
https://www.rodiaki.gr/article/452992/h-apolakkia-ths-rodoy
https://rhodesalternative.gr/listing/%CE%B1%CF%80%CE%BF%CE%BB%CE%BB%CE%B1%CE%BA%CE%B9%CE%B1/ 

Κατηγορία:Χωριά της Ρόδου
Κατηγορία:Χωριά της περιφερειακής ενότητας Ρόδου